अब चर्चा करते हैं उन फिल्मों का जिसमें उत्साह का साधारण अर्थ लिया जाता है, मतलब शत्रु से युद्ध। इस अर्थ में वीरता के लिये आवश्यक है कि कोई शत्रु हो। कई परिस्थितियों में यह व्यक्तिगत शत्रु होता है, कई बार जोखिम भरे कामों में हर तरह की बाधा को शत्रु समझा जाता है, बहुधा शत्रु समाज का शत्रु होता है, या उसे समाज का शत्रु की तरह पेश किया जाता है। सेना में परीक्षण के दौरान यह सिखाया जाता है कि जिसपे निशाना चलाया जा रहा है वह शत्रु है। सैनिक का काम शत्रु की पहचान करना नहीं, बल्कि उससे हट कर मात्र शत्रु को समाप्त करना हो जाता है। लेकिन उत्तम कोटि के वीर अपने शत्रु की पात्रता देखते हैं। जितना बड़ा वीर, उतना बड़ा शत्रु। वीरों को अपने बराबर के शत्रु से लड़ना चाहिये. अगर शेर चूहे शिकार करे तो क्या कहा जा सकता है? इसलिये महावीर, महानायक या सुपरहीरो के फिल्मों के कथानक में शत्रु या बाधा या दुर्घटना का अर्थ भी बहुत बड़ा करना पड़ता है। मिसाल के तौर पर Superman (1978) फिल्म में अंत में नायक की असीम क्षमता को दिखाने के लिये वह असंभव कार्य करते, यहाँ तक कि समय का चक्र बदलता नजर आ जाता है। Spiderman(2002, 2004, 2007, 2012, 2014) फिल्मों में हर बार बेहद ताकतवार खलनायक नजर आते हैं। बैटमैन फिल्में Batman Series (The Dark Knight वगैरह) जिनमें बैटमैन केवल अपने बुद्धि और शक्ति से दुश्मनों को पराजित करता है वे परालौकिक न हो कर बैटमैन की तरह ही बुद्धिमान और शक्तिशाली नजर आते हैं।